title: Maquina simpla
text: Una maquina simpla ye un dispositivo mecanico que cambeya a dirección u a magnitut d'una fuerza. En cheneral, se pueden definir como os mecanismos mas simples que utilizan avantalla mecanica pa multiplicar a fuerza. Por lo cheneral, o termin se refiere a la seis maquinas simplas clasicas que estioron definidas por os scientificos d'a Renaixencia: 
   Ceprén
   Rueda y Eixe (u Rodina)
   Carrucha
   Plano inclinau
   Falca
   Torniello
  Una maquina simpla utiliza una sola fuerza aplicada pa fer o treballo en contra d'una carga de fuerza sola. Fendo caso omiso d'as perduas por fricción, o treballo realizau sobre a carga ye igual a o treballo realizau por a fuerza aplicada. A maquina puede aumentar a cantidat d'a fuerza de salida, a costa d'una disminución proporcional en a distancia recorrida por a carga. A relación d'a salida a la fuerza aplicada se diz l'avantalla mecanica.
  
  As maquinas simplas se pueden considerar como os "bloques de construcción" elementals d'os quals todas as maquinas mas complicadas (a vegadas clamadas "maquinas compuestas") se componen. Por eixemplo, ruedas, ceprens y carruchas son totz utilizaus en o mecanismo d'una bicicleta. L'avantalla mecanica d'una maquina compuesta ye nomás o producto d'as avantallas mecanicas d'as maquinas simplas d'as qualas ye compuesto.
  
  Tot y que siguen estando de gran importancia en a mecanica y en a sciencia aplicada, a mecanica moderna ha iu dillá de l'anvista d'as maquinas simplas como os bloques de construcción de finals d'os quals totz os equipos son compuestos, que surtió en a Renaixiencia como una amplificación neoclasica d'antigos textos griegos en a tecnolochía. A gran variedat y sofisticación d'os vinclos de maquinas modernas, que surtió entre a Revolución Industrial, se describe de forma inadequada por istas seis categorías simplas. Como resultau, quantos autors post-renaixentistas han compilau listas enampladas de "maquinas simplas", a ormino utilizando termins como maquinas basicas , maquinas compuestas , u elementos de maquina pa distinguir-las d'as maquinas simplas clasicas anteriors.
  
  Referencias 
  
  Incheniería mecanica
  Maquinas simplas